Subject: მოწვევა
From: Irina Norakidze <[email-masked]>
To: [email-masked]
Date: Mon, 15 Apr 2019 08:48:02 +0000

ქალბატონო ქეთევან, მოგესალმებით!

ნება
მიბოძეთ, მოკლედ მოგახსენოთ კომპანია „ბიო-მედის“ შესახებ.

ჩვენი
კომპანია არის კომპანია „ბიო-რადი“-ს (აშშ/საფრანგეთი) ექსკლუზიური წარმომადგენელი
საქართველოში. ასევე წარმოვადგენთ კომპანია PHCBI (იგივე Panasonic), იტალიური
კომპანია CPM-ს, ჩეხური კომპანია ERBA-ს, სლოვენიური კომპანია DOMEL-ის და
ფრანგული კომპანია BIOSYNEX-ის  ინტერესებს საქართველოში.

კომპანია
ათი წელია ოპერირებს საქართველოს ბაზარზე და თანამშრომლობს ყველა წამყვან
კლინიკასთან და ლაბორატორიასთან.

კომპანიის
საქმიანობის ძირითადი მიმართულებებია:

·         კლინიკური დიაგნოსტიკა (ბაქტერიოლოგია/მიკოლოგია, იმუნოლოგია,
სეროლოგია,  გარე და შიდა საკონტროლო მასალები ლაბორატორიებისთვის,
სწრაფი ტესტები, კოაგულაცია)

·         ლაბორატორიული აღჭურვილობა

·         საკვები პროდუქტების ხარისხი

·         სასწავლო-სამეცნიერო ხაზი

ბაქტერიოლოგია/მიკოლოგია
არის კომპანიის საქმიანობის ერთ-ერთი ძირითადი მიმართულება.  ჩვენი მიზანია
მივიღოთ მონაწილეობა ყველა იმ პროცესში, რომელიც ხელს შეუწყობს ანტიმიკრობული რეზისტენტობის საწინააღმდეგო 2017-2020 წლების  ეროვნული სტრატეგიის
ეფექტურ  განხორციელებას.

ეროვნული სტრატეგიის ამოცანების შესრულების
ხელშეწყობის მიზნით კომპანია ბიომედი 2019 წლის 17 აპრილს აწყობს სემინარს თემაზე:

,ანტიმიკრობული რეზისტენტობის საწინააღმდეგო
სტრატეგია და მისი მნიშვნელობა “.

სემინარზე
მოწვეული არიან საქართველოს წამყვანი კლინიკების და ლაბორატორიების
წარმომადგენლები.

მოხსენებას
გააკეთებენ :

თამარ
დიდბარიძე - თსსუ მიკრობიოლოგიის დეპარტამენტის ასოცირებული პროფესორი;

ინგა
გვასალია -   თსსუ #1 საუნივერსიტეტო კლინიკის ექიმ-ინფექციონისტი,
მედიცინის დოქტორი.

თინათინ
გაბრიჩიძე- ექიმი-ეპიდემიოლოგი, საქართველოს ეპიდემიოლოგთა და ინფექციის კონტროლის სპეციალისტთა ასოციაციის  დამფუძნებელი, ვიცე-პრეზიდენტი;

ნანა
ღლონტი - კომპანია „ბიო-მედის“ პროდუქციის მენეჯერი, ტექნიკურ მეცნიერებათა
დოქტორი.

ჩვენ
მოხარული ვიქნებით, თუ თქვენ გამონახავთ დროს, რათა დაესწროთ სემინარს.

·        ჩატარების თარიღი: 2019 წლის 17 აპრილი

·        ჩატარების საათები: 13:00-დან 18:00
საათამდე (ლანჩის გათვალისწინებით).

·         ლოკაცია: „ტერმინალი“, ირ. აბაშიძის ქუჩა
#34

პატივისცემით,

კომპანიის სტრატეგიული

განვითარების დირექტორი

ირინა ნორაკიძე